|  |  |  |
| --- | --- | --- |
| Prvi.jpg | | [19. јул 2012.] **7/12** |
|  |  | |

|  |
| --- |
| **јул 2012. године** |
| САОПШТЕЊЕ ЗА МЕДИЈЕ |

**Реални пад тромјесечног бруто домаћег производа 0,9%**

**I тромјесечје 2012/I тромјесечје 2011.**

Тромјесечни бруто домаћи производ реално је мањи за 0,9% у првом тромјесечју 2012. године у односу на прво тромјесечје 2011. године.

Посматрано по подручјима Класификације дјелатности, највећи реални раст бруто додате вриједности остварен је у подручјима *Остале јавне, комуналне, друштвене, социјалне и личне услужне дјелатности* за 3,3%, *Финансијско посредовање* за 3,0%, *Здравствени и социјални рад* за 2,7%, *Саобраћај, складиштење и комуникације* за 2,6%, *Образовање* за 2,5% док је бруто додата вриједност реално мања у подручјима: *Прерађивачка индустрија* за 6,3%, *Грађевинарство* за 5,5% и *Пољопривреда, лов и шумарство* за 4,1%.

У земљама из окружења забиљежене су сљедеће стопе реалног раста бруто домаћег производа за прво тромјесечје 2012. године у односу на исто тромјесечје 2011. године и то: Словенија (-0,2%), Србија (-1,3%), Хрватска (-1,3%) и Македонија (-1,4%).

Графикон 1. Стопе реалног раста БДП, промјене у односу на исто тромјесечје претходне године

**Стопа реалног раста БДП за 2011. годину 0,8% (претходни подаци)**

У односу на 2010. годину, БДП номинално већи 4,4% (претходни подаци)

|  |
| --- |
| **Бруто домаћи производ** за 2011. годину, обрачунат примјеном „Производне методе“, исказан у текућим цијенама као претходни податак, износи 8 670 050 000 КМ, односно 6 064 КМ по становнику. У односу на 2010. годину, бруто домаћи производ је номинално већи за 4,4%, а реално за 0,8%. |
| У структури бруто домаћег производа најзначајнијe учешће има подручје *Трговине* са 12,0%, затим слиједи *Пољопривреда* са 10,2%, *Државна управа, одбрана и обавезно социјално осигурање* са 10,1%, потом *Прерађивачка индустрија* са 9,0%, *Пословање некретнинама*, *изнајмљивање и* *пословне дјелатности* са 8,6%, итд. |
| Највећи реални раст по подручјима дјелатности забиљежен је у подручјима *Вађење руда и камена* 17,3%, *Рибарство* 4,7%, *Образовање* 4,2%, *Остале јавне, комуналне, друштвене, социјалне и личне услужне дјелатности* 3,9%, *Здравствени и социјални рад 3,5%,*  *Прерађивачка индустрија 3,2%*, *Финансијско посредовање* 3,0%*,* док је негативна стопа раста забиљежена у подручјима *Грађевинарство* (–4,3%), *Пољопривреда, лов и шумарство* (-4,0%) *и Пословање некретнинама, изнајмљивање и пословне дјелатности (-1,0%).* |
| Према доходовном приступу, у структури бруто домаћег производа на средства за запослене се односи 48,5%, на потрошњу фиксног капитала 14,3%, нето порези на производњу су -0,1%, а за нето оперативни вишак и нето мјешовити доходак остаје 19,4%. |
| **Остварене инвестиције за 2011. годину 1 340 321 000 КМ (претходни подаци)** |
| **Остварене инвестиције** пословних субјеката (претходни подаци), чије је сједиште у Републици Српској, у 2011. години износиле су 1 340 321 000 КМ. У структури инвестиционих улагања према дјелатности инвеститора највише учествују *Државна управа, одбрана и обавезно социјално осигурање* са 27,0%, *Прерађивачка индустрија* са 16,4%, *Саобраћај*, *складиштење и комуникације* са 13,0% итд. |
| Остварене инвестиције пословних субјеката регистрованих на територији Републике Српске у нова стална средства, према намјени инвестиција, у 2011. години износе 1 214 664 000 КМ. На територији Републике Српске уложено је 1 203 670 000 КМ (99,1%), док је на територији Федерације БиХ и Брчко Дистрикта БиХ уложено 10 994 000 КМ (0,9%).  У структури инвестиционих улагања у нова стална средства на територији Републике Српске према намјени највише учествују *Грађевинарство* са 21,1%, *Прерађивачка индустрија* са 14,5%, *Саобраћај, складиштење и комуникације* са 13,5%. |

**Просјечна нето плата у јуну 818 КМ**

Највиша просјечна нето плата у подручју *Финансијско посредовање* 1 275 КМ, најнижа у подручју *Угоститељство* 573 КМ

**Просјечна мјесечна нето плата** запослених у Републици Српској,исплаћена у јуну 2012. године износи818 КМ, а просјечна мјесечна бруто плата 1 348 КМ.

Просјечна нето плата исплаћена у јуну 2012. године у односу на мај 2012. године мања је номинално за 1,0% а реално за 0,3%. У односу на просјечну нето плату у 2011. години, просјечна нето плата у јуну 2012. године већа је номинално за 1,1%, а реално је мања за 0,1%. У јуну 2012. године у односу на исти мјесец прошле године просјечна нето плата номинално је остала на истом нивоу док је реално мања за 1,5%.

Највиша просјечна нето плата у јуну 2012. године, посматрано по подручјима дјелатности, исплаћена је у подручју *Финансијско посредовање* и износи 1 275 КМ, а најнижа у подручју *Угоститељство* 573 КМ.

У јуну 2012. године, у односу на мај 2012. године, највећи номинални раст нето плате забиљежен је у подручјима *Пољопривреда, лов и шумарство* за 6,2%, *Здравствени и социјални рад* за 3,0% и *Грађевинарство* за 2,3% док је номинално нижа плата у подручјима *Образовање* за 5,9%, *Вађење руда и камена* за 5,4% и *Финансијско посредовање за 5,2%*.

2011. 2012.

KM

Графикон 1. Просјечнe нето платe запослених по мјесецима

**Укупан број запослених, 31. март 2012. године 237 520**

Према подацима статистике рада, укупан број запослениху марту 2012. године је 237 520што је у односу на септембар 2011. године, мање за 0,2 %, а у односу на март 2011. године мање за 1,0%.

Посматрано по подручјима дјелатности, до смањења броја запослених, дошло је у подручјима Грађевинарство за 8,2%, Пољопривреда, лов и шумарство за 3,0%, Вађење руде и камена за 2,2%, Трговина на велико и мало за 1,8% и Прерађивачка индустрија за 1,1%,.

Раст броја запослених забиљежен је у подручјима: Финансијско посредовање за 7,1%, Образовање за 3,0%, Здравствени и социјални рад за 2,5% Остале јавне, комуналне, друштвене, социјалне и личне услужне дјелатности за 2,5% и Државна управа и одбрана и обавезно социјално осигурање за 1,9%.

**Мјесечна инфлација у јуну 2012. године -0,7%**

**Годишња инфлација (јун 2012/јун 2011) 1,6%**

Цијене производа и услуга, које се користе за личну потрошњу у Републици Српској, мјерене индексом потрошачких цијена, у јуну 2012. године у односу на мај 2012. године, у просјеку су ниже за 0,7%.

Овакво кретање цијена резултирало је и овај мјесец појефтињењем свих врста горива, што је проузроковало пад цијена у одјељку *Превоз* од2,2%, те појефтињењем појединих прехрамбених производа, тако да је у групи *Храна и безалкохолна пића* забиљежен пад цијена од 1,0%.

Повећање цијена забиљежено је једино у подгрупама *Воће 1,0%* и *Месо 0,5%.* У подгрупи *Воће* је забиљежен даљи раст цијена цитрусног воћа (наранџа, лимун, грејпфурт, мандарина, лимун, киви), као и повећања цијене јабука и крушака, док је на повећање цијена у подгрупи *Месо* утицало повећање свињетине за 1,1%, телетине за 0,6% и јунетине за 0,3%. На смањење цијена у групи Храна утицало је смањење цијена поврћа за 9,3%, затим риже 1,6%, замрзнутог лиснатог тијеста 1,1%, ријечне и морске рибе 1,1%, свјежег млијека 2,4%, млијечних производа 1,3%, кокошијих јаја 4,7%,шећера 2,8%, додатка јелима (вегета, зачин Ц...) 3,7%, кондиторских производа 1,2%. На смањење цијена *Безалкохолних пића* од 0,5% највише је утицало смањење цијена кафе 1,0% и какаа 0,4%.

Одјељак *Становање* биљежи пад цијена од 0,4% и то због нижих цијена плина од 5,4% и лож уља од 4,6%.

Забиљежен је раст код 3 од укупно 12 одјељака. Раст цијена у јуну забиљежен је и у одјељцима *Намјештај и покућство, Алкохолна пића и дуван* и *Остала добра и услуге.*

Раст цијена 0,2% који је забиљежен у одјељку *Намјештај и покућство* настао је због виших цијена малих апарата и разних додатака за 0,6%, као и производа за чишћење и одржавање куће за 0,4%.

У одјељку *Алкохолна пића и дуван* забиљежен је раст цијена 0,1%, усљед повећања цијене вина 0,9% и пива 0,3%.

И у одјељку *Остала добра и услуге* је забиљежен је раст цијена 0,1%, због повећања цијена неких производа за личну његу (тоалет папир, лакови за косу, фарбе за косу и сл.) за 1,0%.

У одјељцима *Здравство, Комуникације*, *Рекреација и култура*, *Образовање*, *Ресторани и хотели* цијене се у просјеку нису мијењале.

Цијене производа и услуга, који се користе за личну потрошњу у Републици Српској, у јуну 2012. године у односу на исти мјесец 2011. године, више су у просјеку за 1,6%.

Посматрано по одјељцима намјене потрошње, у јуну 2012. године у односу на јун 2011. године, највиши раст забиљежен је код одјељка *Алкохолна пића и дуван* за 8,4%,затим слиједе индекси одјељака: *Комуникације* за 4,2%, *Превоз* за 4,0%, *Намјештај и покућство за 1,8%*, *Становање* за 1,2%, *Храна и безалкохолна пића* за 0,8%, *Остала добра* и *услуге за 0,8%,* *Здравство за 0,3%,* *Ресторани и хотели* за 0,2%, *Образовање* за 0,1%. Индекс одјељка *Рекрација и култура* нижи је за 0,6%,док је индекс одјељка *Одјећа и обућа* нижи за 3,9%.

**Цијене произвођача индустријских производа (VI 2012/V 2012) у просјеку више 0,3%**

Цијенe произвођачa индустријских производа у јуну 2012. године у односу на мај 2012. Године, у просјеку су више за 0,3%, у односу на јун 2011. године више су за 0,4% и у односу на децембар 2011. године за 0,3%.

Посматрано по намјени потрошње, у јуну 2012. године у односу на мај 2012. године цијене енергије у просјеку су више за 0,5%, цијене нетрајних производа за широку потрошњу за 0,3%, цијене интермедијарних производа за 0,2%. Цијене капиталних прозвода у просјеку су ниже за 0,1%, док су цијене трајних производа за широку потрошњу у просјеку остале на истом нивоу.

Посматрано по намјени потрошње цијене енергије, у јуну 2012. године у односу на јун 2011. године, у просјеку су више за 1,6%, цијене нетрајних производа за широку потрошњу за 1,1%, цијене трајних производа за широку потрошњу за 0,3%, цијене капиталних прозвода за 0,1%, док су цијене интермедијарних производа у просјеку су ниже за 1,0%.

Посматрано по подручјима индустријске производње (PRODCOM), цијене подручја подручја (Ц) вађење руда и камена у јуну 2012. године у односу на мај 2012. године у просјеку су више за 1,7%, цијене подручја(Д) прерађивачка индустрија за 0,2%, док су цијене подручја (Е) производња и снабдијевање електричном енергијом, гасом и водом у просјеку остале на истом нивоу.

У јуну 2012. године, у односу на јун 2011. године, цијене подручjа *Вађење руда и камена* у просјеку су више за 3,1%, цијене подручја *Производња и снабдијевање електричном енергијом*, *гасом и водом* за 0,5% и цијене подручја *Прерађивачка индустрија* за 0,1%.

**Индекс индустријске производње (VI 2012/∅ 2011.) мањи 1,6%**

Индекс запослених у индустрији (VI 2012/∅ 2011.) мањи 1,2%

**Индустријска производња** остварена у јуну 2012. године у односу на просјечну мјесечну производњу из 2011. године мања је за 1,6%, у односу на исти мјесец прошле године мања је за 5,6%, док је у односу на претходни мјесец текуће године већа за 4,2%.

Индустријска производња остварена у периоду јануар - јун 2012. године у односу на исти период прошле године мања је за 4,2%. У истом периоду у подручју *Производња и снабдијевање електричном енергијом* забиљежена је негативна стопа промјене од 1,3%, у подручју *Вађење руда и камена* негативна стопа промјене од 2,7% и у подручју *Прерађивачка индустрија* негативна стопа промјене од 6,8%.

Посматрано по економској намјени индустријских производа у периоду јануар – јун 2012. године у односу на исти период прошле године забиљежена је негативна стопа промјене енергије од 1,5%, нетрајних производа од 8,3% и интермедијарних производа од 8,7%, док је код капиталних производа забиљежена позитивна стопа промјене од 7,6% и код трајних производа позитивна стопа промјене од 0,4%.

**Број запослених у индустрији** у јуну 2012. године у односу на мај 2012. године мањи је за 0,4%.

Укупан број запослених у индустрији у периоду јануар - јун 2012. године у поређењу са истим периодом прошле године мањи је за 1,9%, при чему је у подручју *Производња и снабдијевање електричном енергијом* забиљежен пад броја запослених од 0,3%, у подручју *Вађење руда и камена* пад од 1,1% и у подручју *Прерађивачка индустрија* пад од 2,2%.

**Покривеност увоза извозом (у периоду I–VI 2012.) 55,0%**

Извоз (I-VI 2012/I-VI 2011.) смањен 4,1%

У мјесецу јуну 2012. године, остварен је извоз у вриједности 214 милиона КМ и увоз у вриједности од 381 милион КМ.

У оквиру укупно остварене робне размјене Републике Српске са иностранством у јуну ове године, проценат покривености увоза извозом износио је 56,2%.

У периоду јануар - јун 2012. године остварен је извоз у вриједности од милијарду и 180 милиона КМ, што је за 4,1% мање у односу на исти период претходне године. Увоз је, у истом периоду, износио 2 милијарде 144 милиона КМ, што је за 0,7% више у односу на исти период претходне године.

Проценат покривености увоза извозом за првих шест мјесеци текуће године износио је 55,0%, док је спољнотрговински робни дефицит износио 964 милиона КМ.

У погледу географске дистрибуције робне размјене Републикe Српскe са иностранством, у периоду јануар - јун 2012. године, највише се извозило у Италију и то у вриједности од 188 милиона КМ, односно 15,9%, те у Србију, у вриједности од 186 милиона КМ, односно 15,7% од укупног оствареног извоза.

У истом периоду, највише се увозило из Русије и то у вриједности од 529 милиона КМ, односно 24,7% и из Србије, у вриједности од 366 милиона КМ, односно 17,1% од укупно оствареног увоза.

Посматрано по групама производа, у периоду јануар - јун 2012. године, највеће учешће у извозу остварују нафтна уља и уља добијена од битуменозних минерала (осим сирових) са укупном вриједношћу од 174 милиона КМ, што износи 14,8% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 568 милиона КМ, што износи 26,5% од укупног увоза.

хиљ. КМ

2011. 2012.

Грaфикон 2. Извоз и увоз по мјесецима у хиљадама КМ

|  |
| --- |
| **МАТЕРИЈАЛ ПРИПРЕМИЛИ:** |
| **Статистика националних рачуна**  Жана Алагић  [zana.alagic@rzs.rs.ba](mailto:zana.alagic@rzs.rs.ba)  Милка Цигановић  [milka.ciganovic@rzs.rs.ba](mailto:milka.ciganovic@rzs.rs.ba)  Јадранка Лубурић  [jadranka.luburic@rzs.rs.ba](mailto:jadranka.luburic@rzs.rs.ba)  Дијана Малеш  [dijana.dedic@rzs.rs.ba](mailto:dijana.dedic@rzs.rs.ba) |
| **Статистика рада**  Биљана Глушац  [biljana.glisic@rzs.rs.ba](mailto:biljana.glisic@rzs.rs.ba)  Владимир Копривица  [vladimir.koprivica@rzs.rs.ba](mailto:vladimir.koprivica@rzs.rs.ba) |
| **Статистика цијена**  Биљана Тешић  [biljana.tesic@rzs.rs.ba](mailto:biljana.tesic@rzs.rs.ba)  Јасминка Милић  [jasminka.milic@rzs.rs.ba](mailto:jasminka.milic@rzs.rs.ba) |
| **Статистика индустрије и рударства**  Мирјана Бандур  [mirjana.bandur@rzs.rs.ba](mailto:mirjana.bandur@rzs.rs.ba) |
| **Статистика спољне трговине**  Сања Стојчевић  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |